3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ

บริษัทฯ ประกอบกิจการอุตสาหกรรมผลิตและจำหน่ายปูนซีเมนต์ผสมตราอินทรีแดง
ปูนซีเมนต์ปอร์ตแลนด์ตราอินทรีเพชร ปูนซีเมนต์ปอร์ตแลนด์ที่ให้แรงอัดสูงเร็วตราอินทรีดำและในปี
พ.ศ. 2543 บริษัทฯ ได้ออกผลิตภัณฑ์ใหม่ตราอินทรีเพชร

บริษัทฯ
จัดจำหน่ายทั้งในลักษณะปูนซีเมนต์ผงและปูนซีเมนต์เม็ดตามความต้องการของตลาดภายในประเทศและต่างประเทศ
สำหรับการขายภายในประเทศ บริษัทฯ ได้เพิ่มช่องทางการจำหน่ายผ่านทางอินเตอร์เน็ต
โดยใช้ชื่อว่า “webSALES” แก่ผู้แทนจำหน่ายรวมทั้งได้ขายโดยตรงให้กับผู้ใช้และหน่วยราชการ

นอกจากนี้ บริษัทฯ ยังได้มีการลงทุนในธุรกิจเกี่ยวเนื่องกับปูนซีเมนต์และอุตสาหกรรมอื่น ดังนี้:-

-   บริษัท นครหลวงคอนกรีต จำกัด ประกอบกิจการผลิตและจำหน่ายคอนกรีตผสมเสร็จ

-   บริษัท คอนวูด จำกัด ผลิตและจำหน่ายผลิตภัณฑ์ไฟเบอร์ซีเมนต์

-   แขมร์ ซีเมนต์ อินดัสตรี คัมปะนี ลิมิเต็ด ซื้อขายปูนซีเมนต์

-   บริษัท ลานนารีซอร์สเซส จำกัด (มหาชน) ผลิตและจำหน่ายแร่ลิกไนต์และหินประดับ

-   การให้บริการด้านการจัดการกาก ของเสียและวัสดุเหลือใช้
    (โปรดดูหัวข้อการพัฒนาผลิตภัณฑ์และบริการใหม่ ในส่วนที่ 1 บทสรุป)

-   

  3.2 การตลาดและภาวะการแข่งขัน

  3.2.1 ปูนซีเมนต์

ธุรกิจหลักของบริษัทฯ คือ การผลิตและจำหน่ายปูนซีเมนต์ และผลิตภัณฑ์และบริการที่เกี่ยวกับซีเมนต์
มีขอบเขตการดำเนินธุรกิจทั่วราชอาณาจักร มีส่วนแบ่งการตลาดประมาณ 28% ประมาณ 65%
ของปริมาณการขายเป็นการขายผ่านผู้ค้าส่งและผู้ค้าปลีกรายใหญ่ ส่วนที่เหลืออีก 35%
เป็นการขายตรงให้แก่ผู้ผลิตคอนกรีตผสมเสร็จ ผู้ประกอบธุรกิจด้านผลิตภัณฑ์คอนกรีต
และบริษัทก่อสร้าง ผลิตภัณฑ์หลักของบริษัทฯ ได้แก่ อินทรีแดง, อินทรีปูนเขียว (ซีเมนต์ผสม)
และอินทรีเพชร (ซีเมนต์ปอร์ตแลนด์) ซึ่งมีสัดส่วน 93%
ของปริมาณขายภายในประเทศทั้งหมดของบริษัทฯ ส่วนอีก 7% เป็นผลิตภัณฑ์คุณภาพพิเศษ ได้แก่
อินทรีดำ (ซีเมนต์ปอร์ตแลนด์ที่ให้แรงอัดสูงเร็ว), ,อินทรีทอง และ อินทรีมอร์ตาร์แมกซ์

ในปี พ.ศ. 2548 ประมาณ 63% ของปริมาณขายภายในประเทศเป็นซีเมนต์บรรจุถุง และ
37%เป็นการขายซีเมนต์ผงโดยไม่ได้แบ่งบรรจุใส่ถุง (bulk sale) ในปี พ.ศ. 2548
ปริมาณความต้องการซื้อซีเมนต์ภายในประเทศรวมประมาณ 28.1 ล้านตัน เพิ่มขึ้น 7% จากปีก่อน
ปริมาณส่งออกของทั้งซีเมนต์ผงและซีเมนต์เม็ด (clinker) ในปี พ.ศ. 2548 ประมาณ 14
ล้านตัน ซึ่งในจำนวนนี้เป็นส่วนแบ่งการตลาดของบริษัทฯประมาณ 36%
โดยเป็นการส่งออกไปขายในที่ต่าง ๆ ในสัดส่วนดังนี้: เอเซียตะวันออกเฉียงใต้ 56%,
สหรัฐอเมริกา 19%,ตะวันออกกลาง 15%, อัฟริกา8%, และ เอเซียใต้ 2%

  3.2.2 คอนกรีตผสมเสร็จ

  ในปี พ.ศ. 2548 ตลาดคอนกรีตผสมเสร็จมีการเติบโตจาก 18.8 ล้านลูกบาศก์เมตร ในปี
  พ.ศ. 2547 เป็น 21.09 ล้านลูกบาศก์เมตร โดยคิดเป็นอัตราเพิ่มร้อยละ 12
  ซึ่งส่วนใหญ่เป็นงานก่อสร้างโครงสร้างพื้นฐานของภาครัฐบาล
  และการเติบโตจากภาคโรงงานอุตสาหกรรม บริษัทฯดำเนินธุรกิจคอนกรีตผสมเสร็จโดย ผ่าน
  บริษัท นครหลวงคอนกรีต จำกัด หนึ่งในบริษัทย่อยของบริษัทฯ ซึ่งในปี พ.ศ. 2548
  ปริมาณการจำหน่ายของบริษัท นครหลวงคอนกรีต จำกัด เพิ่มจาก 1.43 ล้านลูกบาศก์เมตรในปี
  พ.ศ. 2547 เป็น 1.68 ล้านลูกบาศก์เมตร คิดเป็นอัตราการเติบโตที่ 18%
  การแข่งขันในตลาดยังคงเพิ่มขึ้นอย่างสม่ำเสมอ บริษัท นครหลวงคอนกรีต จำกัด
  มีส่วนแบ่งตลาดอยู่ที่ 8%

  3.3 การจัดหาผลิตภัณฑ์และบริการ

กำลังการผลิต

  บริษัทฯมีโรงงานผลิต 3 โรง มีเตาเผา 6 เตา มีสายการผลิต 6 สาย
  และมีกำลังการผลิตปูนซีเมนต์ชนิดเม็ด 12.3 ล้านตันต่อปี

+---------------------------------+---------+-------+--------+--------+
|                                 | หน่วย    | 2548  | 2547   | 2546   |
+---------------------------------+---------+-------+--------+--------+
| กำลังการผลิตปูนเม็ด                 | ล้านตัน   | 12.3  | 12.3   | 12.3   |
+---------------------------------+---------+-------+--------+--------+
| อัตราการใช้กำลังการผลิต             | %       | 95.93 | 79     | 62.6   |
+---------------------------------+---------+-------+--------+--------+
| อัตราเพิ่ม (ลดลง) ของปริมาณการผลิต   | %       | 21.43 | 26.2   | (27.4) |
+---------------------------------+---------+-------+--------+--------+
| จำนวนที่ผลิตได้                     | กะ      | 3     | 3      | 3      |
+---------------------------------+---------+-------+--------+--------+
| จำนวนที่ผลิตจริง                    | กะ      | 3     | 3      | 3      |
+---------------------------------+---------+-------+--------+--------+

วัตถุดิบและผู้จำหน่าย

  95% ของวัตถุดิบที่ใช้ในการผลิตปูนซีเมนต์นั้นบริษัทฯผลิตเอง
  บริษัทฯได้รับสัมปทานการทำเหมืองหินอุตสาหกรรม ได้แก่ หินปูน หินดินดาน และยิปซั่ม
  ซึ่งเป็นวัตถุดิบสำคัญ ส่วนอีกร้อยละ 5 บริษัทฯจัดซื้อจากแหล่งภายนอก
  ทั้งภายในประเทศและต่างประเทศ

ผลกระทบต่อสิ่งแวดล้อม

  ในการประกอบธุรกิจ บริษัทฯได้ตระหนักถึงความรับผิดชอบทางสังคม
  บริษัทฯเชื่อในการเจริญเติบโตอย่างยั่งยืน ซึ่งจะเกิดขึ้นไม่ได้ถ้าปราศจากความรับผิดชอบต่อสังคม
  บริษัทฯถือว่าการอนุรักษ์สิ่งแวดล้อมเป็นความรับผิดชอบต่อสังคมที่สำคัญที่สุดประการหนึ่ง
  บริษัทฯได้ทำกิจกรรมอนุรักษ์สิ่งแวดล้อมดังต่อไปนี้

-   ทำการประเมินผลกระทบสิ่งแวดล้อมเพื่อให้มั่นใจว่ากิจกรรมทางธุรกิจ เช่น การทำเหมือง
    จะไม่ส่งผลกระทบอันก่อผลเสียต่อสิ่งแวดล้อมจนเกินสมควร

-   ทำการปลูกป่าทดแทนอย่างต่อเนื่องในพื้นที่ที่ได้มีการทำเหมืองไปแล้ว
    ซึ่งการปลูกป่าทดแทนนี้เป็นส่วนหนึ่งของแผนการทำเหมืองรวมของบริษัทฯ

-   นำเอาของเสียต่างๆ เช่น กากอุตสาหกรรม กากเกษตรกรรม
    และวัสดุใช้แล้วมาเป็นเชื้อเพลิงสำหรับให้ความร้อนแก่เตาเผาแทนเชื้อเพลิงดั้งเดิมจำพวกถ่านหิน
    และลิกไนต์ และกากของเสียบางอย่างก็นำมาใช้เป็นวัตถุดิบทดแทนวัตถุดิบดั้งเดิม
    การนี้นอกจากเป็นการประหยัดต้นทุนการผลิตแล้ว
    ยังเป็นการอนุรักษ์และใช้ทรัพยากรธรรมชาติอย่างมีประสิทธิภาพสูงสุดและยั่งยืนด้วย

-   ให้ความสำคัญสูงสุดในความปลอดภัยของพนักงานและของชุมชนในพื้นที่ใกล้เคียงกับโรงงาน
    บริษัทฯใส่ใจในทุกขั้นตอนของการปฏิบัติงานไม่ว่าจะเป็นเรื่องความปลอดภัยภายในโรงงานและบุคลากรผู้ควบคุมเครื่องจักร
    ความปลอดภัยระหว่างการจัดการขนส่งทั้งภายในและภายนอกโรงงานไปจนถึงการขนถ่ายวัตถุดิบและผลิตภัณฑ์สำเร็จรูป

-   กำหนดมาตรการควบคุมและจัดการของเสียและการป้องกันมลภาวะเป็นพิษ เช่น
    ปริมาณฝุ่นจากเตาเผาจะถูกควบคุมและกรองโดยอุปกรณ์ที่มีเทคโนโลยีอันทันสมัยและประสิทธิภาพสูง
    บริษัทฯมีระบบตรวจสอบ ติดตาม และควบคุมการฟุ้งกระจายของฝุ่นละอองตลอดเวลา
    เพื่อให้มั่นใจในการปกป้องและป้องกันสุขอนามัยของพนักงานและชุมชนในท้องถิ่นด้วย

  การรับรองคุณภาพต่างๆดังจะกล่าวต่อไปนี้เป็นเรื่องหมายรับรองความรับผิดชอบต่อสังคมของบริษัทฯ

-   ความสามารถของห้องปฏิบัติการ

  ISO/IEC 17025

-   ระบบการรับประกันคุณภาพ

ISO 9001; version 2000

-   ระบบการจัดการสิ่งแวดล้อม

-   

  ISO 14001

-   ระบบการจัดการอาชีวอนามัยและความปลอดภัย

TIS/OHSAS 18001

  การได้รับการรับรองมาตรฐานระบบบริหารสิ่งแวดล้อมดังกล่าวเป็นสิ่งที่ยืนยันได้ว่า
  บริษัทฯได้ปฏิบัติตามกฎหมายสิ่งแวดล้อมที่เกี่ยวข้องทั้งหมดแล้ว

  3.4 งานที่ยังไม่ได้ส่งมอบให้เสร็จสิ้นก่อน

  ไม่มี